text: দিনাজপুরে কিন্ডার গার্টেন এসোসিয়েশনের উদ্যোগে বৃত্তি পরীক্ষা অনুষ্ঠিত | দিনাজপুর নিউজ
  দিনাজপুর সংবাদাতাঃ বাংলাদেশ সরকার অনুমোদিত বাংলাদেশ কিন্ডার গার্টেন এসোসিয়েশন (রেজিঃ নং- রাজ-১০২৮/৯৮) প্রতি বছরের ন্যায় উপশহর জাগরনী শিক্ষালয়ে এসোসিয়েশনভূক্ত শিক্ষার্থীরা ট্যালেন্টপুলে ও সাধারন গ্রেডে বৃত্তি পরীক্ষা অনুষ্ঠিত হয়।
  "ছেলে মেয়ে বিভেদ নাই, সবার জন্য শিক্ষা চাই"- এই শ্লোগানকে সামনে রেখে ৯ নভেম্বর শনিবার বাংলাদেশ কিন্ডার গার্টেন এসোসিয়েশন কেন্দ্রীয় কমিটির ভাইস প্রেসিডেন্ট এবং দিনাজপুর জেলা শাখার সভাপতি ও জাগরনী আদর্শ শিক্ষালয়ের অধ্যক্ষ হাজরা হাসান বলেন, একমাত্র আমরাই কিন্ডার গার্টেনে এসোসিয়েশনের মাধ্যমে ১৯৮৪ সাল থেকে বৃত্তি পরীক্ষার আয়োজন করে আসছি।
  নুরে আফতাব রেসিডেন্সিয়াল স্কুলের চেয়ারম্যান মোঃ রহমতউল্লাহ বলেন, কেজী হতে পঞ্চম শ্রেণি পর্যন্ত সারা দেশে ১ যোগে এসোসিয়েশনের মাধ্যমে বৃত্তি পরীক্ষা অনুষ্ঠিত হচ্ছে।
  এসোসিয়েশনভুক্ত স্কুলগুলোর মধ্যে জাগরনী আদর্শ শিক্ষালয়, সান ফ্লাওয়ার মডেল স্কুল, রাহাবার ইনস্টিটিউট কিন্ডার গার্টেন, বর্ণবালা বেস্ট কিন্ডার গার্টেন, ব্লা-বার্ড মডেল স্কুল, সৃজন স্কুল এন্ড কলেজ, নুরে আফতাব রেসিডেন্সিয়াল মডেল স্কুল, চাইল্ড হ্যাভেন কেজী স্কুলসহ আরো অনেক স্কুলের শিক্ষার্থীরা বৃত্তি পরীক্ষায় অংশগ্রহণ করে।
  পরীক্ষায় উপস্থিত ছিলেন এসোসিয়েশনের সাধারণ সম্পাদক মোজাম্মেল হক, নুরে আফতাব রেসিডেন্সিয়াল স্কুলের এমডি প্রধান মোস্তাকিমা পারভীন, রাহাবার ইনস্টিটিউট কিন্ডার গার্টেনের অধ্যক্ষ অনিতা রায়, কোষাধ্যক্ষ মোঃ সাইদা খাতুন, সাংগঠনিক সম্পাদক মোঃ ফাত্তাহুর রহমান, ব্লু বার্ড মডেল স্কুলের প্রধান শিক্ষক মোঃ শরিফুল ইসলাম।